পাকিস্তানের বিরুদ্ধে যুদ্ধ ঘোষণা গম্ভীরের!
জম্মু-কাশ্মীরের পুলওয়ামার অবন্তীপুরায় ‘পাকিস্তানের’ ভয়াবহ জঙ্গি হামলায় মৃত সেনার সংখ্যা ৪০ ছাড়িয়েছে। সাম্প্রতিক সময়ে সিআরপিএফ বহরে সবচেয়ে বড় সন্ত্রাসবাদী হামলায় মৃতের সংখ্যা ৪২। পরিপ্রেক্ষিতে আর চুপ থাকতে পারলেন না ২০১১ বিশ্বকাপ ফাইনালে ভারতের জয়ের অন্যতম নায়ক গৌতম গম্ভীর। চিরশত্রু পড়শীদের পাল্টা দিলেন তিনি।







সোশ্যাল মিডিয়ায় প্রতিবেশি রাষ্ট্রের বিরুদ্ধে যুদ্ধের ঘোষণা দিয়েছেন গম্ভীর! টুইটবার্তায় ক্ষুব্ধ প্রতিক্রিয়া জানিয়েছেন তিনি, বিচ্ছিন্নতাবাদীদের সঙ্গে কথা বলা উচিত। পাকিস্তানের সঙ্গে আলোচনা করা দরকার। তবে সেই আলোচনা টেবিলে নয়, যুদ্ধক্ষেত্রে। অনেক হয়েছে আর নয়।




বর্বর জঙ্গি হামলায় নিহতদের সহমর্মিতা এবং তাদের পরিবারের প্রতি সমবেদনা জানিয়ে রাগ-ক্ষোভ উগরে দিয়ে গম্ভীর বলেন, পাকিস্তান আমাদের সুযোগ করে দিয়েছে। আমাদের উচিৎ এর সদ্ব্যবহার করা। কড়া ভাষায় জবাব দেয়া।
গেল বৃহস্পতিবার অবন্তীপুরায় সেনা বহরে ন্যাক্কারজনক সন্ত্রাসবাদী হামলা চালায় জঙ্গি সংগঠন জইশ-ই-মহম্মদ। এরই মধ্যে এ বিষয়ে এনএসএ অজিত দোভালের সঙ্গে কথা বলেছেন ভারতের প্রধানমন্ত্রী নরেন্দ্র মোদী। ঘটনাস্থলে রওনা হয়েছে এনআইএ টিম।
এ জঙ্গি হামলার পর কাশ্মীরজুড়ে কড়া নিরাপত্তা বিরাজমান। বিচ্ছিন্ন করা হয়েছে ইন্টারনেট সংযোগ। ভারত-পাকিস্তান সীমান্তে জরুরি অবস্থা জারি করা হয়েছে।

জম্মু-কাশ্মীরের পুলওয়ামার অবন্তীপুরায় ‘পাকিস্তানের’ ভয়াবহ জঙ্গি হামলায় মৃত সেনার সংখ্যা ৪০ ছাড়িয়েছে। সাম্প্রতিক সময়ে সিআরপিএফ বহরে সবচেয়ে বড় সন্ত্রাসবাদী হামলায় মৃতের সংখ্যা ৪২। পরিপ্রেক্ষিতে আর চুপ থাকতে পারলেন না ২০১১ বিশ্বকাপ ফাইনালে ভারতের জয়ের অন্যতম নায়ক গৌতম গম্ভীর। চিরশত্রু পড়শীদের পাল্টা দিলেন তিনি।